Na podlagi tretjega odstavka 12. člena, prvega odstavka 58. člena in 23. člena Statuta Mestne občine Maribor (Medobčinski uradni vestnik, št. 10/11, 8/14), 56. člena Statuta Občine Duplek (Medobčinski uradni vestnik št. 17/07, 15/10, 32/11, 24/15), 44. člena Statuta Občine Miklavž na Dravskem polju (Medobčinski uradni vestnik, št. 24/15), 14. člena Statuta Občine Ruše (Uradno glasilo slovenskih občin št. 25/11, 34/12), so Mestni svet Mestne občine Maribor na 20. redni seji dne 24. 11. 2016, Občinski svet Občine Duplek na 18. redni seji dne 21. 12. 2016, Občinski svet Občine Miklavž na Dravskem polju na 19. redni seji dne 30. 11. 2016, Občinski svet Občine Ruše na 15. redni seji dne 8. 12. 2016, v skladu z 49. a členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 - ZUUJFO), sprejeli

**O D L O K**

**O SPREMEMBAH IN DOPOLNITVAH**

**ODLOKA O USTANOVITVI ORGANA SKUPNE OBČINSKE UPRAVE**

**MEDOBČINSKI URAD ZA VARSTVO OKOLJA IN OHRANJANJE NARAVE**

1. **člen**

V Odloku o ustanovitvi organa skupne občinske uprave Medobčinski urad za varstvo okolja in ohranjanje narave ( MUV, št. 23/10) se spremeni 7. člen tako, da se glasi:

**»7. člen**

1. Urad vodi vodja urada.
2. Vodja urada je uradnik na položaju.
3. Vodja urada mora imeti izobrazbo in delovne izkušnje v skladu z aktom o notranji organizaciji in sistemizaciji delovnih mest v mestni upravi Mestne občine Maribor.«

**2. člen**

V 8., 11. in 15. členu odloka se beseda »direktor« nadomesti z besedo »vodja« v ustreznem sklonu.

**3. člen**

(1) Odlok se sprejeme v enakem besedilu v vseh občinah ustanoviteljicah in se objavi v uradnih glasilih občin v petnajstih dneh po sprejemu na seji mestnega oziroma občinskega sveta, ki je o odloku zadnji odločal.

(2) Odlok začne veljati osmi dan po zadnji objavi v uradnem glasilu.

**Mestna občina Maribor, župan dr. Andrej FIŠTRAVEC, l. r.**

**Občina Duplek,** **župan Mitja HORVAT, l. r.**

**Občina Ruše, župan Uroš RAZPET, l. r.**

**Občina Miklavž na Dravskem polju, župan Leopold KREMŽAR, l. r.**

Številka: 00700-13/2016

Datum: 1.3.2017